REGOLAMENT TAL-KUMMISSJONI (KE) Nru 1812/2005
ta’ l-4 ta’ Novembru 2005
li jemenda r-Regolamenti (KE) Nri 490/2004, 1288/2004, 521/2005 u 833/2005 fir-rigward tal-kondizzjonijiet għall-awtorizzazzjoni ta’ ċerti adittivi fl-għalf għall-bhejjem li jagħmlu parti mill-gruppi ta’ enżimi u ta’ mikro organiżmi
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta' Novembru 1970 dwar l-addittivi fl-għalf għall-bhejjem (1), u partikolarment l-Artikoli 3 u 9d(1) u 9e(1) tagħha,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-adittivi għall-użu fin-nutriment ta’ l-annimali (2), u b’mod partikolari l-Artikolu 25 tiegħu,
Billi:
(1)
Ir-Regolament (KE) Nru 1831/2003 jipprevedi l-awtorizzazzjoni ta’ adittivi għall-użu fin-nutriment ta’ l-annimali.
(2)
L-Artikolu 25 tar-Regolamnet (KE) Nru 1831/2003 jistipola miżuri transizzjonali għall-applikazzjonijiet ta’ l-awtorizzazzjoni ta’ adittivi ta’ l-ghalf li tressqu skond id-Direttiva 70/524 qabel id-data ta’ l-applikazzjoni tar-Regolament (KE) Nru 1831/2003.
(3)
L-applikazzjonijiet għall-awtorizzazzjoni ta’ l-adittivi elenkati fl-Annessi ma’ dan ir-Regolament ġew sottomessi qabel id-data ta’ l-applikazzjoni tar-Regolament (KE) Nru 1831/2003.
(4)
Kummenti tal-bidu mill-Istati Membri dwar dawn l-applikazzjonijiet li nħarġu skond l-Artikolu 4(4) tad-Direttiva 70/524/KEE ġew imressqa lill-Kummissjoni qabel id-data ta' l-applikazzjoni tar-Regolament (KE) Nru 1831/2003. Applikazzjonijiet bħal dawn għalhekk ser jibqgħu jitqiesu skond l-Artikolu 4 tad-Direttiva 70/524/KEE.
(5)
L-użu tal-preparazzjoni tal-mikro organiżmu Nru 5 tas-Saccharomyces cerevisiae (CBS 493.94) ġie awtorizzat fiż-żwiemel proviżorjament għal 4 snin mir-Regolament tal-Kummissjoni (KE) Nru 490/2004 (3). Data ġdida tressqet bħala appoġġ taż-żieda fil-kontenut minimu fl-Unitajiet li jifformaw il-Kolonji ta’ din il-preparazzjoni fil-kolonna “formula kimika, deskrizzjoni” mingħajr tibdil tal-kontenut massimu, minimu jew irrikkmandat fl-għalf għall-bhejjem komplut skond il-kondizzjonijiet ta’ awtorizzazzjoni. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni ġew milħuqa. Għalhekk l-użu, kif speċifikat fl-Anness I, ta’ dik il-preparazzjoni ta’ mikro organiżmi għandu jiġi awtorizzat sa l-20 ta’ Marzu 2008.
(6)
L-użu tal-preparazzjoni tal-mikro organiżmi Nru E 1704 tas-Saccharomyces cerevisiae (CBS 493.94) ġie awtorizzat fl-għoġiela u fil-bhejjem ta’ l-ifrat tat-tismin mingħajr limitu taż-żmien mir-Regolament tal-Kummissjoni (KE) Nru 1288/2004 (4). Data ġdida tressqet bħala appoġġ taż-żieda fil-kontenut minimu fl-Unitajiet li jifformaw il-Kolonji ta’ din il-preparazzjoni fil-kolonna “formula kimika, deskrizzjoni” mingħajr tibdil tal-kontenut massimu, minimu jew irrikkmandat fl-għalf għall-bhejjem komplut skond il-kondizzjonijiet ta’ awtorizzazzjoni. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni ġew milħuqa. Għalhekk, l-użu ta’ dik il-preparazzjoni ta’ mikro organiżmi, kif speċifikat fl-Anness II, għandu jiġi awtorizzat mingħajr limitu ta’ żmien.
(7)
L-użu tal-preparazzjoni ta’ enżimi Nru E 1623 ta’ l-endo-1,3(4)-beta-glucanase prodott mit-Trichoderma longibrachiatum (ATCC 2106), l-endo-1,4-beta- xylanase prodott mit-Trichoderma longibrachiatum (ATCC 2105) u s-subtilisin prodott mill-Bacillus subtilis (ATCC 2107) kien awtorizzat proviżorjament fit-tiġieġ għat-tismin mingħajr limitu taż-żmien mir-Regolament tal-Kummissjoni (KE) Nru 521/2005 (5). Data ġdida tressqet bħala appoġġ tal-bidla ta’ l-attività minima ta’ l-enżimi f’ din il-preparazzjoni kif inhu deskritt fil-kolonna “formula kimika, deskrizzjoni” mingħajr tibdil tal-kontenut massimu, minimu jew irrikkmandat fl-għalf għall-bhejjem komplut skond il-kondizzjonijiet ta’ awtorizzazzjoni. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni ġew milħuqa. Għalhekk, l-użu ta’ dik il-preparazzjoni ta’ enżimi kif speĺifikat fl-Anness III għandu jkun awtorizzat mingħajr limitu ta’ żmien.
(8)
L-użu tal-preparazzjoni ta’ enżimi Nru E 1627 ta’ l-endo-1,3(4)-beta-glucanase prodott mit-Trichoderma longibrachiatum (ATCC 2106) u l-l-endo-1,4-beta- xylanase prodott mit-Trichoderma longibrachiatum (ATCC 2105) kien awtorizzat fil-majjali għat-tismin mingħajr limitu taż-żmien mir-Regolament tal-Kummissjoni (KE) Nru 833/2005 (6). Data ġdida tressqet bħala appoġġ tal-bidla tal-formulazzjoni ta’ dinil-preparazzjoni kif inhu deskritt fil-kolonna “formula kimika, deskrizzjoni” mingħajr tibdil tal-kontenut massimu, minimu jew irrikkmandat fl-għalf għall-bhejjem komplut skond il-kondizzjonijiet ta’ awtorizzazzjoni. L-assessjar juri li l-kondizzjonijiet stipolati fl-Artikolu 3a tad-Direttiva 70/524/KEE għal tali awtorizzazzjoni ġew milħuqa. Għalhekk, l-użu ta’ dik il-preparazzjoni ta’ enżimi kif speċifikat fl-Anness IV għandu jkun awtorizzat mingħajr limitu ta’ żmien.
(9)
Regolamenti (KE) Nri 490/2004, 1288/2004, 521/2005 u 833/2005 għandhom għalhekk jiġu emendati kif meħtieġ.
ADOTTAT DAN IR-REGOLAMENT:
Artikolu 1
L-Anness mar-Regolament (KE) Nru 490/2004 huwa mibdul bl-Anness I ma’ dan ir-Regolament.
Artikolu 2
L-Anness I għar-Regolament (KE) Nru 1288/2004 jiġi emendat skond l-Anness II għal dan ir-Regolament.
Artikolu 3
L-Anness I mar-Regolament (KE) Nru 521/2005 huwa mibdul bl-Anness III ma’ dan ir-Regolament.
Artikolu 4
L-Anness għar-Regolament (KE) Nru 833/2005 jiġi emendat skond l-Anness IV għal dan ir-Regolament.
Artikolu 5
Dan ir-Regolament għandu jidhol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar il-4 ta’ Novembru 2005.